Държавен вестник, бр. 61, 2004 г., стр. 26

С Т Р .  26
Д Ъ Р Ж А В Е Н   В Е С Т Н И К
Б Р О Й  61
3. предоставяне на фиксирана гласова теле-
фонна услуга.
Чл. 4. (1) Съответният далекосъобщителен
пазар, на който се определят оператори със
значително въздействие върху пазара, е продук-
тов и географски.
(2) Продуктовите пазари са определени в
чл. 3, ал. 1.
(3) Географският пазар е територията на
Република България, като териториалният об-
хват, определен в лицензиите на всички опера-
тори на съответния продуктов пазар, се включ-
ва в него.
Раздел II
Проучване на съответния пазар и набиране на
информация
Чл. 5. (1) Комисията за регулиране на съоб-
щенията, наричана по-нататък “комисията”, въз
основа на ежегодно проучване с мотивирано
решение определя операторите със значително
въздействие върху съответния пазар и налага
специфичните задължения, предвидени за тях
съгласно Закона за далекосъобщенията.
(2) След извършване на ежегодното проуч-
ване комисията може да се произнесе с реше-
ние за наличието на нови оператори със значи-
телно въздействие върху съответния пазар.
(3) Въз основа на извършеното проучване на
вече определен оператор със значително въз-
действие върху съответния пазар може да му
бъде отнето качеството на такъв и да отпаднат
възложените му специфични задължения.
Чл. 6. (1) За целите на проучването на съот-
ветния пазар и определянето на оператори със
значително въздействие върху пазара комисия-
та изисква от обществените далекосъобщител-
ни оператори необходимата є информация.
(2) За оператори, осъществяващи далекосъ-
общения чрез фиксирани телефонни мрежи и
предоставяне на фиксирани гласови телефонни
услуги, се събира следната информация:
1. нетни приходи от фиксирани гласови те-
лефонни услуги, включващи приходите от:
а) откриване на телефонни постове;
б) месечен абонамент;
в) фиксирани гласови телефонни услуги меж-
ду потребители в лицензираната мрежа;
г) входящ трафик на гласови телефонни ус-
луги от други мрежи в страната;
д) изходящ трафик на гласови телефонни
услуги към други мрежи в страната;
е) входящ трафик на международни гласови
телефонни услуги;
ж) изходящ трафик на международни гласо-
ви телефонни услуги;
з) транзит на трафик през лицензираната
мрежа;
и) нетрафични приходи от взаимно свър-
зване;
2. допълнителна информация във връзка с
определяне на оператори със значително въз-
действие върху пазара:
а) монтиран и свободен абонатен капацитет
и проектен абонатен капацитет на мрежата—
по видове линии;
б) брой телефонни постове—общо и по видо-
ве абонати, включително домашни и служебни;
в) среден приход от телефонен пост—по видо-
ве абонати, включително домашни и служебни.
(3) За оператори, осъществяващи далекосъ-
общения чрез предоставяне на услугата “линии
под наем”, се събира следната информация:
1. нетни приходи от предоставяне на услуга-
та “линии под наем”—общо и по типове линии;
2. допълнителна информация във връзка с
определяне на оператори със значително въз-
действие върху пазара:
а) брой предоставени линии по типове—ана-
логови и цифрови;
б) брой предоставени линии по преносна
среда;
в) брой предоставени линии, групирани по
дължина на линията, съответно:
до 2 км и скорост на преноса—64 kb/s, 2 Mb/s,
34 Mb/s, 155 Mb/s;
до 200 км и скорост на преноса—64 kb/s, 2
Mb/s, 34 Mb/s, 155 Mb/s.
(4) За оператори, осъществяващи далекосъоб-
щения чрез мобилни далекосъобщителни мрежи
и предоставяне на гласови телефонни услуги чрез
тях, се събира следната информация:
1. нетни приходи от мобилни гласови теле-
фонни услуги, включващи приходите от:
а) инсталационни такси;
б) месечен абонамент;
в) мобилни гласови телефонни услуги меж-
ду потребители в лицензираната мрежа;
г) входящ трафик на гласови телефонни ус-
луги от други мрежи в страната;
д) изходящ трафик на гласови телефонни
услуги към други мрежи в страната;
е) входящ трафик на международни гласови
телефонни услуги;
ж) изходящ трафик на международни гласо-
ви телефонни услуги;
з) роуминг;
и) гласова поща;
к) нетрафични приходи от взаимно свързва-
не на мрежи;
2. допълнителна информация във връзка с
определяне на оператори със значително въз-
действие върху пазара:
а) достигнат капацитет и проектен капаци-
тет на мрежата;
б) брой абонати на мобилни гласови теле-
фонни услуги, включително с договори и с пред-
платени карти;
в) покритие на мобилната далекосъобщител-
на мрежа по територия и население;
г) среден приход от абонат—по видове або-
нати.
(5) От сумата на нетните приходи по ал. 2,
т. 1 и ал. 4, т. 1 се приспадат разходите за запла-
щане на изходящ трафик към други мрежи и
дължимите суми на доставчиците на услуги с
добавена стойност.